
Anexa  la  dispozitia      din 15.11.2019

Direcţia de Asistenţă Socială Alexandria
anunță organizarea la data de 10.12.2019 ora 10:00 a concursului de recrutare pentru  ocuparea unui post contractual de execuţie vacant de îngrijitor la domiciliu, în cadrul Unitatii de Îngrijiri la domiciliu pentru persoane vârstnice

I. Probe stabilite pentru concurs:

1. până în data de 29.11.2019 ora 12.00 – depunerea dosarelor de concurs
2. pana in data de 3.12.2019 proba selecției dosarelor de participare la concurs;
3. în data de 10.12.2019, ora 10.00  - proba scrisă;
4. data și ora pentru proba interviu – se vor stabili în termenul legal de 4 zile lucrătoare de la data susținerii probei scrise și se va afișa odată cu rezultatele acesteia.
Se pot prezenta la următoarea etapă numai candidaţii declaraţi admişi la etapa precedentă.
II. Condiţiile generale de participare la concurs:
a) are cetăţenia română, cetăţenia altor state membre ale Uniunii Europene sau a statelor 
aparţinând Spaţiului Economic European şi domiciliul în România; 
b) cunoaşte  limba română, scris şi vorbit; 
c) are  vârsta minimă de angajare reglementată de prevederile legale; 
d) are  capacitate deplină de exerciţiu; 
e) are  o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
f) îndeplineşte condiţiile de studii şi, după caz, de vechime sau alte condiții potrivit cerinţelor postului scos la concurs; 
g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea. 

III. Condiţii specifice de participare la concurs:
-Studii de specialitate: studii medii 
-Vechime in specialitatea necesara:  nu e cazul

Concursul va consta în susținerea unei probe scrise și interviu.

IV. Atributiile postului: 
· asigură condiţiile igienico-sanitare: igienizarea camerei, igienizarea obiectelor persoanei asistate si igiena personală;
· completează fişa de îngrijire a persoanei asistate şi o prezintă persoanelor în drept;
· gestionează resursele materiale şi băneşti pentru a satisface nevoile imediate ale persoanei asistate;
· evaluează şi adaptează programul zilnic în funcţie de situaţiile apărute, pentru o îngrijire eficientă a persoanei asistate, dar şi pentru confortul său fizic şi psihic;
· acordă îngrijiri igienice persoanei asistate;
· acordă măsuri de prim ajutor cu rapiditate pentru a înlătura cauzele accidentului/incidentului;
· asigură confortul psihic al vârstnicului asistat, conform particularităţilor individuale ale acestuia, prin activităţi de relaxare;
· stabileşte şi pregăteşte meniul persoanei asistate şi administrează corespunzător alimentaţia, o hidratează corespunzător;
· asigură transportul vârstnicilor asistaţi conform tehnicilor de transport specifice şi în concordanţă cu programul zilnic de îngrijire;
· menține și efectuează curățenia în interiorul locuinței persoanei vârstnice; 
· efectuează cumpărăturile necesare  pentru persoana vârstnică;
· efectuează plata facturilor și a obligațiilor curente ale persoanei vârstnice;
· respectă şi aplică corect prescripţiile medicale;
· asistă personalul medical la efectuarea curelor terapeutice;
· contribuie la recuperarea şi reabilitarea, atât fizică, cât şi emoţională, a persoanei asistate;
· completează fișa de monitorizare;
· supraveghează şi monitorizează starea de sănătate a persoanei asistate;  
· indeplineste și alte sarcini trasate de conducerea instituției, pe linie ierarhică, în limita competențelor profesionale pe care le are.

V. Dosarul de concurs
Dosarele de înscriere la concurs se depun la Biroul Resurse Umane, Juridic din cadrul Direcţiei de Asistenţă Socială, la  adresa str. Dunarii Nr. 139, până la data de data de 29.11.2019, ora 12.00.  

VI. Bibliografie si tematica

A. Bibliografie 
1. Legea nr.17/2000 privind asistenta sociala a persoanelor varstnice, republicata, cu modificarile si completarile ulterioare;
2. H.G. nr. 886/2000 pentru aprobarea Grilei naţionale de evaluare a nevoilor persoanelor varstnice.
3. Legea nr. 292/ 2011 a asistentei sociale, cu modificarile si completarile ulterioare;
OUG nr. 57/ 2019 privind Codul administrativ

B. Tematica
       1.   Servicii comunitare pentru persoanele varstnice
       2.   Activitati de baza ale vietii de zi cu zi 
       3.   Activitati instrumentale 
       4.   Gradele de dependenta in care sunt incadrate persoanele varstnice
       5.   Definirea si clasificarea serviciilor sociale
       6.   Asistenta sociala a persoanelor varstnice
       7.   Prevederi generale aplicabile personalului contractual din autorităţile şi instituţiile publice
       8.   Drepturi şi obligaţii ale personalului contractual din administraţia publică, precum şi răspunderea acestuia.

[bookmark: _GoBack]Pentru înscrierea la concurs candidații vor prezenta un dosar de concurs care va conține următoarele documente:

a) cerere de înscriere la concurs adresată conducătorului unității (formular de la Biroul de Resurse
Umane, Juridic);
b) copia actului de identitate sau orice alt document care atestă identitatea, potrivit legii, după caz;
c) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;
d) copia carnetului de muncă, conformă cu originalul, sau, după caz, o adeverinţă care să ateste vechimea în muncă, în meserie şi/sau în specialitatea studiilor după data de 01.01.2011 în copie;
e) cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează; 
f) adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unități sanitare abilitate;
g) adeverinta de integritate comportamentala;
g) curriculum vitae; 

Adeverinţa care atestă starea de sănătate conţine, în clar, numele, data, numele emitentului şi calitatea acestuia, în formatul standard stabilit de Ministerul Sănătăţii.În cazul documentului prevăzut la lit. e), candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.
Dosarele de concurs se prezintă împreună cu documentele originale, care se certifică pentru conformitate cu originalul de către secretarul comisiei de concurs – Birou Resurse Umane, Juridic.

Relații suplimentare se pot obține la sediul Direcției de Asistență Socială a municipiului Alexandria, Serviciul Resurse Umane, Juridic, str. Dunarii Nr. 139. 


  Director executiv,
    Doina  Nedea



							      Sef serviciu Resurse Umane, Juridic,
							                    Emilia  Ispas

